Mariangela Di Fiore

Mariangela Di Fiore (født 1981) er en norsk forfatter. Hun har norsk mor og italiensk far, og er oppvokst i Norge.

Bøkene hennes er oversatt til flere språk og er utgitt i Sverige, Danmark,Tyskland, Nederland, Spania, Estland, Ukraina, Færøyene, Canada, Australia, New Zealand og USA. 

 Utdanning og forfatterskap 
Etter studier i litteraturvitenskap og musikk studerte hun screenwriting ved University of California, Los Angeles.  

17 år gammel debuterte hun med novellen «Blått lys» i novellesamlingen Pust ut – Pust inn (Gyldendal Norsk Forlag, 1999). Hennes debutroman Hør Napolis sang kom ut i 2005, så fulgte ungdomsromanene Vinterdansen (2006), Himmelstøv (2007) og Sår (2009). I 2010 utkom Camorraland som dokumenterer hennes møter med mafiaorganisasjonen Camorra, bygget på mangeårig research på gateplan i Napoli.Alf Gjøsund, Da Mariangela mistet uskylden i Vårt Land 7. oktober 2010. Forfatteren turnerte med boken og en tilhørende dokumentarfilm fra 2010 til 2015 i regi av Den kulturelle skolesekken, og vant i 2010 Østfoldungdommens Kritikerpris for Camorraland.  

Høsten 2014 ga hun ut kokeboken Min italienske bestemors kjøkken, med oppskrifter som hennes bestemor «Nonna» brukte hjemme, med tilhørende historier fra hennes barndoms somre i Napoli og andre historier om mafia og helgener. 

Høsten 2016 ga hun ut reiseboken/kokeboken Mitt Italia, hvor hun reiser gjennom de forskjellige regionene i landet og intervjuer matpersonligheter og deler regionale oppskrifter. Mitt Italia vant i 2016 Gourmand Awards i kategorien Best Italian Cuisine. 

Mariangela di Fiore har også utgitt flere barnebøker, deriblant Elefantmannen (2013), som hun i 2015 ble tildelt gullpris i Eureka! Book Award for Excellence in Nonfiction for Young Readers av California Reading Association. I 2016 vant boka gullmedalje i Next Generation Indie Book Awards i New York. 

I 2021 ga hun ut barneboken Å ri på enhjørninger sammen med illustratøren Lisa Aisato. Boken omhandler barnekreft, og ble en bestselger. 

Hun mottok Brageprisen i 2021 for boka Søstre – min historie etter Utøya (Vigmostad & Bjørke, 2021). I 2022 vant hun prisen Ordknappen for samme bok.  

Hun har også jobbet som programleder på TV, og laget podcasten Barnas True Crime(2023). 

 Bibliografi  
 2005: Hør Napolis sang (roman), Gyldendal Norsk Forlag
 2006: Vinterdansen (ungdomsroman), Gyldendal Norsk Forlag

2007: Himmelstøv (ungdomsroman), Gyldendal Norsk Forlag
 2009: Sår (ungdomsroman), Gyldendal Norsk Forlag
 2010: Hestedilla (faktabok for barn), Cappelen Damm
 2010: Camorraland (dokumentarbok), Cappelen Damm ISBN 9788202316228
 2011: Annalisas dagbok (dokumentarbok), Cappelen Damm
 2012: Jentelus (barnebok), Cappelen Damm
 2013: Elefantmannen (barnebok), Cappelen Damm
 2013: Tapt og funnet (antologi), Cappelen Damm
 2014: Safaripappa (barnebok), Cappelen Damm
 2014: Min italienske bestemors kjøkken (kokebok), Cappelen Damm
 2014: Kampklar: 11 noveller (noveller for ungdom), Cappelen Damm
 2016: Mitt Italia (kokebok/reisebok), Cappelen Damm
 2018: Il Biondo (ungdomsroman), Gyldendal Norsk Forlag
 2019: Exit (novelleantologi for ungdom), Gyldendal Norsk Forlag
 2021: Søstre – min historie etter Utøya, dokumentarbok, Vigmostad og Bjørke
 2021: Å ri på enhjørninger (bildebok), Gyldendal Norsk Forlag –  illustrert av Lisa Aisato
 2022: Simon lager mat selv (barnebok), Cappelen Damm
 2024: Ekte mysterier (barnebok), Gyldendal - illustrert av Flu Hartberg 
 TV 
 2020: Mariangelas Grønne Kjøkken, Matkanalen

 Podcast 
 2023: Barnas True Crime (10 episoder), Fabel 

 Priser 
 Vinner av Ordknappen 2022 for Søstre
 Vinner av Brageprisen 2021 for Søstre
 Gullmedalje i Next Generation Indie Book Awards, New York, 2016, for Elefantmannen
 Gourmand Awards i kategorien Best Italian Cuisine, 2016, for Mitt Italia 
 Gullpris i Eureka! Book Award for Excellence in Nonfiction for Young Readers av California Reading Association, 2015, for Elefantmannen. 
 Vinner av Østfoldungdommens kritikerpris, 2010, for Camorraland

 Referanser 

 Eksterne lenker 

  Mariangela Di Fiore i Forfatterkatalogen hos Forfattersentrum

Kategori:Norske romanforfattere
Kategori:Norske forfattere av ungdomsbøker
Kategori:Nordmenn av italiensk opphav
Kategori:Personer fra Napoli
Kategori:Personer fra Nes kommune i Akershus
Kategori:Norske matskribenter
Kategori:Norske barnebokforfattere
Kategori:Vinnere av Brageprisen